రవీందర్ సింగ్ నేగి

రవీందర్ సింగ్ నేగి  ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2025 ఢిల్లీ శాసనసభ ఎన్నికలలో పట్పర్‌గంజ్ నియోజకవర్గం నుండి ఎమ్మెల్యేగా ఎన్నికయ్యాడు. 

రాజకీయ జీవితం
రవీందర్ సింగ్ నేగి భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2020 ఢిల్లీ శాసనసభ ఎన్నికలలో పట్పర్‌గంజ్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి మనీష్ సిసోడియా చేతిలో 3,207 ఓట్ల తేడాతో ఓడిపోయాడు. ఆయన 2022 ఢిల్లీ మున్సిపల్ కార్పొరేషన్ ఎన్నికల్లో పోటీ చేసి ఆప్ అభ్యర్థిని 2,311 ఓట్ల తేడాతో ఓడించాడు.

రవీందర్ సింగ్ నేగి 2025 ఢిల్లీ శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి అవధ్ ఓజాపై 28,072 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 74,060 ఓట్లతో విజేతగా నిలవగా, అవధ్ ఓజా 45,988 ఓట్లుతో రెండోస్థానంలో నిలిచాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2025 ఢిల్లీ శాసనసభ్యులు
వర్గం:భారతీయ జనతా పార్టీ రాజకీయ నాయకులు